Ministru kabineta noteikumu projekta

**Grozījums Ministru kabineta 2015.gada 24.novembra noteikumos Nr.656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”**

sākotnējās ietekmes novērtējuma ziņojums (anotācija)

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījums Ministru kabineta 2015. gada 24. novembra noteikumos Nr. 656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”” (turpmāk – noteikumu projekts) izstrādāts saskaņā ar Ministru kabineta 2019. gada 13. septembra (prot. Nr.41, 1.§ 19.p.) sēdē nolemto, ka Labklājības ministrijai jāizstrādā un noteiktā kārtībā jāiesniedz Ministru kabinetā grozījumi Ministru kabineta noteikumos par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu, nosakot, ka minimālā mēneša darba alga tiek paaugstināta no 430 *euro* līdz 500 *euro,* sākot ar 2021. gada 1. janvāri.  Noteikumu projekts stāsies spēkā 2021. gada 1. janvārī.  Noteikumi pēc to pieņemšanas tiks publicēti oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv). |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2019. gada 13. septembra (prot. Nr.41, 1.§ 19.p.) sēdē nolemtais, ka Labklājības ministrijai pēc konsultācijām ar sociālajiem partneriem jāizstrādā un noteiktā kārtībā jāiesniedz Ministru kabinetā grozījumi Ministru kabineta noteikumos par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu, nosakot, ka minimālā mēneša darba alga tiek paaugstināta no 430 *euro* līdz 500 *euro,* sākot ar 2021. gada 1. janvāri.  Ar Ministru kabineta 2019. gada 7. maija rīkojumu Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" apstiprinātais Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai paredz šādu uzdevumu: "6.2. Turpināt nodokļu sloga pārnesi no darbaspēka nodokļiem uz netiešajiem nodokļiem, ceļot minimālo algu un tuvinot neapliekamo minimumu minimālajai algai, kā arī vienkāršojot darbaspēka nodokļu piemērošanu". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Ministru kabineta 2015. gada 24. novembra noteikumi Nr. 656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu” (turpmāk – noteikumi Nr.656) nosaka, ka minimālā mēneša darba alga ir 430 euro.  Ministru kabineta 2019. gada 13. septembra (prot. Nr.41, 1.§ 19.p.) sēdē Finanšu ministrijas Informatīvā ziņojuma "Par fiskālās telpas pasākumiem un izdevumiem prioritārajiem pasākumiem valsts budžetam 2020. gadam un ietvaram 2020.–2022.gadam" ietvaros tika atbalstīta minimālās mēneša darba algas paaugstināšana – 500 euro ar 2021. gadu.  Lai nodrošinātu tiesisku pamatu minimālās mēneša darba algas apmēram un minimālās stundas tarifa likmes aprēķināšanai, Labklājības ministrija ir izstrādājusi noteikumu projektu, kurā noteikts, ka minimālā mēneša darba alga 500 euro apmērā ir sākot ar 2021. gada 1. janvāri. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādē piedalījās Valsts kanceleja, kas sagatavoja aprēķinus par papildu nepieciešamiem pamatbudžeta izdevumiem valsts budžeta iestādēm.  Aprēķini par papildu budžeta ieņēmumiem balstīti uz Finanšu ministrijas aprēķiniem, kas veikti 2019. gadā, bet nav aktualizēti 2020. gadā. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz darba devējiem un darba ņēmējiem. Saskaņā ar Centrālās statistikas pārvaldes (CSP) veiktā Darbaspēka apsekojuma datiem, 2020. gada 1. ceturksnī darba ņēmēju skaits bija 786,2 tūkst. un darba devēju skaits – 43,1 tūkst.  Dati par darba ņēmēju skaita sadalījumu pēc darba ienākumiem iegūti, apkopojot Valsts ieņēmumu dienestā iesniegtos darba devēju ziņojumus par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī „Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī” (turpmāk – Ziņojums). Tā kā pēc darba devēju ikmēneša Ziņojumiem par katru darba ņēmēju nevar noteikt, vai viņš strādā normālo vai nepilnu darba laiku, darba ņēmēju skaitā iekļauti visi darba ņēmēji, kuriem pārskata periodā aprēķināti darba ienākumi, neskatoties uz nostrādāto stundu skaitu. Turklāt, viena persona iekļauta tikai vienu reizi, summējot ienākumus pie visiem darba devējiem.  Pēdējie pieejamie CSP statistikas dati ir uz 2020. gada februāri:  – darba ņēmēju skaits, kuriem darba ienākumi ir minimālās mēneša darba algas apmērā 430 *euro* un mazāk, bija 147,0 tūkst. cilvēku, tai skaitā privātajā sektorā – 117,5 tūkst. cilvēku un sabiedriskajā sektorā – 26,5 tūkst. cilvēku;  - darba ņēmēju skaits, kuriem darba ienākumi bija tieši minimālās mēneša darba algas apmērā, bija 20,5 tūkst. cilvēku, tai skaitā privātajā sektorā – 15,5 tūkst. cilvēku un sabiedriskajā sektorā – 4,6 tūkst cilvēku.  Ekonomikas ministrija prognozē, ka kopumā 2020. gadā iekšzemes kopprodukts (IKP) var sarukt par 8%, salīdzinot ar 2019. gadu, bezdarba līmenim pieaugot līdz 12%. Darba vietu kvalitāte, kas ietver arī darba algas apmēru, ir būtisks elements izaugsmei augstākas produktivitātes tautsaimniecībās. Vienlaikus 2020. gadā kā atbilde uz Covid-19 krīzi ir stiprināts sociālās drošības tīkls bez darba palikušajiem. Gan bezdarba situācija ar nepietiekamu sociālo nodrošinājumu, gan nepietiekams ienākums no darba var būt iemesls emigrācijai, jo īpaši reģionos. Tādēļ svarīgi turpināt radīt apstākļus, kas mazina paaugstinātu emigrācijas risku un vienlaikus veicina tautsaimniecības produktivitātes izaugsmi. Tas ietver arī samērīgu minimālās algas paaugstināšanu.  Finanšu ministrija prognozē, ka 2021. gadā ekonomikas izaugsme sasniegs 5,1%, IKP apjomam tomēr vēl neatgriežoties 2019. gada līmenī, bet 2022. un 2023.gadā IKP pieaugums stabilizēsies 3,1% līmenī. Prognozēs ņemta vērā Covd-19 izraisītās krīzes ietekme uz ekonomiku un paredzēts, ka IKP salīdzināmās cenās 2020. gadā samazināsies par 7%, bet 2021. gadā ekonomikas izaugsme atjaunosies, IKP pieaugumam veidojot 5,1%. Līdz ar valdības apstiprinātajiem nodarbinātības atbalsta pasākumiem tautsaimniecībā, nodarbināto iedzīvotāju skaita prognoze 2020. gadam ir nedaudz paaugstināta, sagaidot, ka strādājošo skaits 2020. gadā samazināsies par 4,4% līdz 870 tūkstošiem, iepriekš prognozētā 5% procenta krituma vietā. Attiecīgi bezdarba līmenis 2020. gadā veidos 10,5%, un salīdzinājumā ar iepriekšējām prognozēm bezdarba līmeņa prognoze ir samazināta par 0,7 procentpunktiem. 2021. gadā līdz ar ekonomiskās izaugsmes atjaunošanos nodarbināto skaits palielināsies par 0,6%, bet bezdarba līmenis samazināsies līdz 9,8%. 2020. gadā ir sagaidāms arī mazāks mēneša vidējās darba samaksas samazinājums – par 1,0% līdz 1065 *euro*, salīdzinājumā ar iepriekš prognozētajiem 1044 *euro*. Prognozēts, ka 2021. gadā mēneša vidējā darba samaksa palielināsies par 3,0% un pēc tam palielinājums stabilizēsies līmenī, kas tuvs kopējam produktivitātes pieaugumam tautsaimniecībā. |
| 2. | Tiesiskā regulējuma ietekme uz tautsaimniecību un administratīvo slogu | Paaugstinot minimālo mēneša darba algu, pieaugs darba devēju izdevumi darbinieku darba algas paaugstināšanai (no darbinieku darba algas 500 *euro* apmērā darba devējam paaugstināsies sociālās apdrošināšanas iemaksas (24,09%) -par 16,86 *euro* un papildus darba algas izmaksas darbiniekam – par 70,00 *euro*).  Darba devēja darbaspēka izmaksas pieaugs par tiem darbiniekiem, kuriem pašreiz ir minimālā mēneša darba alga (430 *euro* mēnesī) vai alga zemāka par noteikto minimālo mēneša darba algu (500 *euro* mēnesī). Savukārt darbinieks, kuram palielināsies darba alga no 430 *euro* mēnesī līdz 500 *euro* mēnesī (pieaugums 70 *euro* jeb 16%), iegūs par 49,84 *euro* mēnesī vairāk (aprēķins strādājošajam bez apgādājamajām personām).  Saskaņā ar Ministru kabineta 2010. gada 7. septembra noteikumu Nr. 827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” (turpmāk – noteikumi Nr.827) 21. punktu darba devējs nākamajā mēnesī līdz datumam, kas noteikts kā ikmēneša obligāto iemaksu veikšanas termiņš, iesniedz Valsts ieņēmumu dienestā Ziņojumu. Tātad minimālās mēneša darba algas apmēra izmaiņas nevar uzskatīt par darba devēja administratīvā sloga palielinājumu, jo informācija par darba ņēmēja darba ienākumiem Valsts ieņēmumu dienestam ir jāsniedz katru mēnesi. Savukārt, pēc jaunās minimālās mēneša darba algas apmēra spēkā stāšanās, slēdzot darba līgumu ar jauno darba ņēmēju, darba devējam, kā par jebkuru citu darba ņēmēja darba ienākumi, būs jāpaziņo Valsts ieņēmumu dienestam. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija. | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
|  | | | | Turpmākie trīs gadi *(euro)* | | | | |
| **Rādītāji** | **2020** | | | **2021** | | **2022** | | **2023** |
|  | Saskaņā ar valsts budžetu kārtējam gadam | Izmaiņas kārtējā gadā salīdzinot ar valsts budžetu kārtējam gadam | | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2021. gadam | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2022. gadam | Izmaiņas, salīdzinot ar vidēja termiņa budžeta ietvaru 2022. gadam |
| **1. Budžeta ieņēmumi\*** |  |  | | **38 027 000** | **0** | **38 027 000** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  | | 6 913 000 | 0 | 6 913 000 | 0 | 0 |
| 1.2. valsts speciālais budžets\*\* |  |  | | 21 633 000 | 0 | 21 633 000 | 0 | 0 |
| 1.3. pašvaldību budžets |  |  | | 9 481 000 | 0 | 9 481 000 | 0 | 0 |
| **2. Budžeta izdevumi:** |  |  | | **11 574 195** | **0** | **11 574 195** | **0** | **0** |
| 2.1. valsts pamatbudžets |  |  | | 2 207 539 | 0 | 2 207 539 | 0 | 0 |
| 2.2. valsts speciālais budžets |  |  | | 0 | 0 | 0 | 0 | 0 |
| 2.3. pašvaldību budžets |  |  | | 9 366 656 | 0 | 9 366 656 | 0 | 0 |
| **3. Finansiālā ietekme:** |  |  | | **26 452 805** | **0** | **26 452 805** | **0** | **0** |
| 3.1. valsts pamatbudžets |  |  | | 4 705 461 | 0 | 4 705 461 | 0 | 0 |
| 3.2. speciālais budžets |  |  | | 21 633 000 | 0 | 21 633 000 | 0 | 0 |
| 3.3. pašvaldību budžets |  |  | | 114 344 | 0 | 114 344 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** |  | |  |  |  |  |  |
| 5. Precizēta finansiālā ietekme: | **x** |  | | **26 452 805** | **0** | **26 452 805** | **0** | **0** |
| 5.1. valsts pamatbudžets |  | | 4 705 461 | 0 | 4 705 461 | 0 | 0 |
| 5.2. speciālais budžets |  | | 21 633 000 | 0 | 21 633 000 | 0 | 0 |
| 5.3. pašvaldību budžets |  | | 114 344 | 0 | 114 344 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | | | | |
| 6.1. Detalizēts ieņēmumu aprēķins: | | |  | | | | | |
| 6.2. Detalizēts izdevumu aprēķins: | | |  | | | | | |
| 7. Amata vietu skaita izmaiņas | | | Noteikumu projekts neparedz amata vietu skaita izmaiņas. | | | | | |
| 8. Cita informācija | | | Saskaņā ar Valsts kancelejas sniegto informāciju aprēķini tiek veikti sadalījumā pa nodarbinātajām personām pēc saspiestās vērtības skalas (bez mēnešalgu paaugstināšanas virs plānotās minimālās mēneša darba algas) pa sektoriem.  Aprēķinos vidēji tiek palielināts darba algas apjoms *euro* vērtībā sadalījumā pa nodarbināto algu diapazoniem. Tiek samazināts strādājošo skaits darba algu diapazonā līdz pašreizējai minimālajai mēneša darba algai (430 *euro* mēnesī), jo šajā kategorijā liela daļa nodarbināto strādā uz pusslodzi, kā arī pastāv biežākas “aplokšņu algas” izmaksas risks, un privātajā sektorā un sabiedriskā sektora komercsabiedrībām līdz plānotajai minimālai algai atsevišķu reģionu uzņēmumu konkurētspējas dēļ.  Minimālās mēneša darba algas palielināšana rada mājsaimniecību rīcībā lielākus ieņēmumus, kā rezultātā tiek vairāk tērēts patēriņa precēm. Tādēļ aprēķinā tiek ņemts vērā iegūtais pozitīvais atgriezeniskais efekts budžetā no PVN.  IIN ieņēmumi tiek procentuāli sadalīti pa budžeta veidiem – pamatbudžetam 20% un pašvaldību budžetiem 80% apmērā.  CSP dati par darba ņēmēju skaitu pašvaldībās un pašvaldību padotības iestādēs – **13162 cilv.** (t.sk. 4127 cilv. ar darba ienākumiem 430 *euro*). 2019. gada oktobrī (izvēlētais mēnesis gada griezumā, kad darba ienākumi nav palielināti ar papildus izmaksām (prēmijām)) sadalījums pēc darba ienākumiem iegūts, apkopojot Valsts ieņēmumu dienestā iesniegtos darba devēju Ziņojumus (noteikumu Nr. 827 3. pielikums, 3.1. pielikums) un mikrouzņēmumu nodokļa deklarācijas (Ministru kabineta 2014. gada 8. aprīļa noteikumi Nr. 190 „Mikrouzņēmumu nodokļa deklarācija"). Darba ņēmēju skaitā iekļauti visi darba ņēmēji, kuriem pārskata periodā aprēķināti darba ienākumi, neskatoties uz nostrādāto stundu skaitu. Turklāt, ja darba ņēmēju nodarbina vairāki darba devēji, tad darba ņēmēju skaitā viņu iekļauj tikai vienu reizi, summējot ienākumus, kas gūti no visiem darba devējiem. Pašvaldības un pašvaldību padotības iestādes, atbilstoši Ministru kabineta 2013. gada 10. decembra noteikumiem Nr. 1456 "Noteikumi par institucionālo sektoru klasifikāciju (ISK)", atlasītas pēc sekojošiem ISK kodiem: S130310, S130320, S130340. Papildus pašvaldību budžeta izdevumu finansējumā ieskaitītas darba devēja sociālās apdrošināšanas iemaksas 24,09%.  Ministru kabineta 2019. gada 17. septembra sēdē (prot.Nr.42, 34.§ “Informatīvais ziņojums “Par prioritārajiem pasākumiem valsts budžetam 2020. gadam un ietvaram 2020.– 2022. gadam””, 2.punkts) tika pieņemts lēmums atbalstīt informatīvā ziņojuma pielikumā minētos prioritāros pasākumus ministrijām un citām centrālajām valsts iestādēm, tai skaitā neatkarīgajām institūcijām 2020.-2022. gadam, kas sagatavoti atbilstoši Ministru kabineta 2019. gada 13. septembra ārkārtas sēdē atbalstītajiem priekšlikumiem. Viens no šiem pasākumiem bija arī minimālās mēneša darba algas paaugstināšana līdz 500 *euro* ar 2021. gada 1. janvāri. Tātad likumā “Par vidēja termiņa budžeta ietvaru 2020., 2021. un 2022. gadam” ir jau paredzēts nepieciešamais finansējums sadalījumā pa resoriem un valsts budžeta iestādēm, palielinot minimālo mēneša darba algu no 430 *euro* līdz 500 euro.  Anotācijas pielikumā sniegta informācija par likumā “Par vidēja termiņa budžeta ietvaru 2020., 2021. un 2022. gadam” plānoto finansējumu minimālās mēneša darba algas no 430 *euro* līdz 500 *euro* palielināšanai, sadalījumā pa resoriem un valsts budžeta iestādēm, un aprēķini par plānoto finansējumu valsts un pašvaldību budžetā minimālās mēneša darba algas no 430 *euro* līdz 500 *euro* palielināšanai. | | | | | |

*\* budžeta ieņēmumi balstīti uz Finanšu ministrijas aprēķiniem, kas veikti 2019.gadā, bet nav aktualizēti 2020.gadā*

*\*\* iemaksas valsts fondēto pensiju shēmā netiek iekļautas budžeta ieņēmumos*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību akta projekti | Pēc šo noteikumu pieņemšanas Ministru kabinetā un saskaņā ar Ministru kabineta 2016. gada 18. augusta noteikumu Nr.563 „Minimālās mēneša darba algas noteikšanas un pārskatīšanas kārtība” 10.2.apakšpunktu, atbildīgajām ministrijām triju mēnešu laikā jāizstrādā tiesību aktu projekti par grozījumiem Ministru kabineta noteikumos, kas saistīti ar minimālo mēneša darba algu, un, ja nepieciešams – par grozījumiem Ministru kabineta noteikumos saistībā ar mēnešalgas apmēra (skalas) izmaiņām un noteiktā kārtībā jāiesniedz tos izskatīšanai Ministru kabinetā.  Tādējādi **Valsts kancelejai** **ir jāizstrādā divu tiesību aktu projekti** par nepieciešamajiem grozījumiem likumā un Ministru kabineta noteikumos, kas saistīti ar darba samaksas jautājumiem valsts pārvaldē:  1) Grozījumi 01.01.2010. likumā “Valsts un pašvaldību institūciju amatpersonu un darbinieku atlīdzības likums”, paredzot, ka 3. un 4. pielikumā 1. mēnešalgu grupā zemākais mēnešalgas maksimālais apmērs ir ne mazāk kā 500 *euro*;  2) Grozījumi Ministru kabineta 2013. gada 29. janvāra noteikumos Nr. 66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”, paredzot, ka 2. un 3. pielikumā mēnešalgu grupas skalā amatpersonām un darbiniekiem zemākā mēnešalga ministrijās, Valsts kancelejā, Pārresoru koordinācijas centrā un Korupcijas novēršanas un apkarošanas birojā un amatpersonām un darbiniekiem zemākā mēnešalga ministriju padotībā esošajās iestādēs ir ne mazāka par 500 *euro* (kā arī mēnešalgu skalu izlīdzināšanu) sadalījumā par 3 kategorijām,  **lai tie stātos spēkā ar 2021. gada 1. janvāri.** |
| 2. | Atbildīgā institūcija | Valsts kanceleja saskaņā ar Ministru kabineta 2018. gada 15. maija noteikumiem Nr. 285 “Grozījumi Ministru kabineta 2003. gada 20. maija noteikumos Nr. 263 Valsts kancelejas nolikums“. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Latvija ratificēja Starptautiskās Darba organizācijas 1970. gada konvenciju Nr. 131 „Par minimālās darba algas noteikšanu” ar Augstākās Padomes 1993. gada 12. janvāra lēmumu „Par Starptautiskās darba organizācijas konvenciju ratifikāciju”. |
| 3. | Cita informācija | Nav. |

|  |
| --- |
| 1.tabula  **Tiesību akta projekta atbilstība ES tiesību aktiem** |
| Nav attiecināms. |

|  |  |  |
| --- | --- | --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Starptautiskās Darba organizācijas 1970. gada 22. jūnija konvencija Nr. 131 „Par minimālās algas noteikšanu”. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.  Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Latvija ir ratificējusi Starptautiskās Darba organizācijas, par kuras biedri kļuva 1921.gadā (darbību tajā atjaunojot 1991.gadā), 1970.gada konvenciju Nr. 131 „Par minimālās algas noteikšanu”, kuras 1.pants paredz, ka dalībvalsts pienākums ir izveidot minimālās algas sistēmu, kas attiecas uz visiem darba algas saņēmējiem, savukārt 3.pants paredz, ka, nosakot minimālās algas līmeni, ir jāņem vērā darbinieku un viņu ģimeņu vajadzības, ievērojot vispārējo algu līmeni valstī, iztikšanai nepieciešamo minimumu, sociālās drošības pabalstus un citu sociālo grupu dzīves līmeni, kā arī ekonomiskos faktorus, tajā skaitā – ekonomikas attīstības rādītājus, darba ražīguma līmeni, kā arī vēlmi nodrošināt augstu nodarbinātības līmeni. | Noteikumu 2.punkts.  Ministru kabineta 2016. gada 18. augusta noteikumi Nr. 563 „Minimālās mēneša darba algas noteikšanas un pārskatīšanas kārtība”. | Pilnībā ir pārņemtas starptautiskās saistības. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumi nav pretrunā ar Starptautiskās Darba organizācijas 1970. gada 22. jūnija konvenciju Nr. 131 „Par minimālās algas noteikšanu”. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Minimālās mēneša darba algas paaugstināšanas jautājums 2019. gadā tika iekļauts Finanšu ministrijas izstrādātajā Informatīvajā ziņojumā "Par fiskālās telpas pasākumiem un izdevumiem prioritārajiem pasākumiem valsts budžetam 2020. gadam un ietvaram 2020.–2022. gadam" un lēmums par minimālās mēneša darba algas paaugstināšanu pieņemts Ministru kabineta 2019. gada 13. septembra sēdē.  Minimālās mēneša darba algas paaugstināšanas jautājums tika skatīts Nacionālās trīspusējās sadarbības padomes Sociālās drošības apakšpadomes 2020. gada 4. marta sēdē.  Savā atzinumā par noteikumu projektu Latvijas Darba devēju konfederācija neatbalsta minimālās mēneša darba algas paaugstināšanu 2021. gadā un uzskata, ka ir sevišķi svarīgi izvērtēt visus Ministru kabineta 2016. gada 18. augusta noteikumu Nr. 563 „Minimālās mēneša darba algas noteikšanas un pārskatīšanas kārtība” otrajā punktā minētos faktorus. Turpretī, Latvijas Brīvo arodbiedrību savienība uzskata, ja neapliekamais minimums un atvieglojums netiek celti, tad minimālā mēneša darba alga 2021. gadā jāceļ vismaz līdz 530 *euro* mēnesī.  Noteikumi pēc to pieņemšanas tiks publicēti oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv).  Par noteikumiem tiks sagatavota preses relīze, kas tiks nosūtīta medijiem un Labklājības ministrijas mājas lapā (adrese: <http://www.lm.gov.lv/lv/>) tiks aktualizēta informācija par minimālo mēneša darba algu. |
| 2. | Sabiedrības līdzdalība projekta izstrādē | Individuālie sabiedrības locekļu vērtējumi par noteikumu projektu netika saņemti. |
| 3. | Sabiedrības līdzdalības rezultāti |
| 4. | Cita informācija. | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu normu ievērošanu darba tiesisko attiecību jomā uzraudzīs Valsts darba inspekcija, bet darba ņēmēju darba algas norādīšanu darba devēja ziņojumā par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts Valsts darba inspekcijas un Valsts ieņēmumu dienesta funkcijas neietekmēs, jo minētās iestādes šīs funkcijas veic jau pašreiz atbilstoši citiem normatīvajiem aktiem. |
| 3. | Cita informācija. | Nav. |

Labklājības ministre R.Petraviča

A.Liepiņa,

67021519, Aina.Liepina@lm.gov.lv